Bjeloobrazni majmun pauk
Bjeloobrazni majmun pauk (lat. Ateles marginatus) je vrsta primata iz porodice hvataša. Endem je Brazila,  živi u kišnim šumama.

Izgled 
Krzno bjeloobraznog majmuna pauka u potpunosti je crno, osim obraza i čela, koji su bijele boje. Tijelo je mršavo, a udovi su dugi i tanki. Ruke su savijene kao kuke, te nemaju palca. Rep je dulji od tijela, te na krajnjem dijelu nema nikakvih dlaka.

Način života 
O njegovu načinu života nije poznato baš previše podataka, ali pretpostavlja se da je sličan kao i kod drugih majmuna pauka. Prema tome, dnevna je i arborealna životinja. Živi u skupinama sastavljenim od dvadesetak jedinki, koje se pri potrazi za hranom dijele u manje podskupine. Prehrana mu se uglavnom sastoji od plodova, ali i drugih biljnih dijelova.

Literatura 
 Thomas Geissmann: Vergleichende Primatologie. Springer-Verlag, Berlin u. a. 2003, .
 Don E. Wilson, DeeAnn M. Reeder (Hrsg.): Mammal Species of the World. A taxonomic and geographic Reference. Johns Hopkins University Press, Baltimore MD 2005, .

Vanjske poveznice 
IUCN Crveni popis 

Hvataši